Author: . . .
Last saved by: Asta Urb
Company: Haapsalu Linnavalitsus

K O R R A L D U S

Haapsalu,			13. november 2007 nr 835

Haapsalu linna peredele täiendava psühholoogilise
nõustamise teenuse osutamine MTÜ Läänemaa 
Kriisiabikeskuses

2007. aastaks eraldas Haapsalu Linnavalitsus MTÜ Läänemaa Kriisiabikeskusele tegevustoetust projektile „Psühholoogiline ja juriidiline abi Haapsalu ja Läänemaa elanikkonnale“ kokku summas 84 525 (kaheksakümmend neli tuhat viissada kakskümmend viis) krooni. Projekti põhieesmärgiks oli tagada esmatasandi psühholoogilise, juriidilise ja sotsiaalse abi kättesaadavus kõigile Haapsalu ja Läänemaa elanikele.
Haapsalust psühholoogilisele nõustamisele pöördujate osakaal nõustamisele pöördujatest on olnud erinevatel kuudel kuni 80 % ja juriidilisele nõustamisele  70-77%.
28.10.2007 pöördus  MTÜ Läänemaa Kriisiabikeskus linnavalitsuse poole ja esitas kirjaliku taotluse täiendavate nõustamistundide tasustamiseks . 
Täiendavaid nõustamistunde on tehtud juhul, kui abivajaja pöördus seoses kriisiabi vajadusega väljaspool vastuvõtuaega või kui on pöördutud eriolukorras kriisiabikeskuse poole otse haiglast, politseist ja palutud kohest nõustajate abi.
Käesoleval aastal alates jaanuarist kuni novembrikuuni on Haapsalu linna peresid nõustatud  täiendavalt kokku 77 tundi.
20.10.2007 toimus Haapsalu Linnavalitsuses sotsiaalkomisjoni koosolek, kus vaadati läbi ja analüüsiti MTÜ Läänemaa Kriisiabikeskuse poolt esitatud aruandeid ülalnimetatud täiendava nõustamisteenuse osutamise kohta. Komisjon otsustas, et MTÜ Läänemaa Kriisiabikeskusele tuleb Haapsalu linna peredele osutatud täiendavad nõustamisteenuse tunnid tasustada, arvestades täiendavate nõustamiste eest 01.01.2007 kuni 01.10.2007 tunnihindeks 60 krooni ja oktoobrikuus 2007 nõustamise tunnihindeks 65 krooni. Kokku tuleb MTÜ Läänemaa Kriisiabikeskusele tasuda täiendavate nõustamistundide eest 4 660 krooni.
Sotsiaalkomisjon esitab ülalnimetatud otsuse kinnitamiseks linnavalitsusele.
Juhindudes kohaliku omavalitsuse korralduse seaduse § 6 lg 1, § 30 lg 1 p 2, Haapsalu põhimääruse § 35 lg 1 p 3, Haapsalu Linnavalitsuse 27.01.2005 määrusest nr 2 “Sotsiaalhoolekande alastele tegevustele toetuste eraldamise kord” ning haldusmenetluse seadusest Haapsalu Linnavalitsus

korraldab:

1.	Kinnitada 20.10.2007 sotsiaalkomisjoni protokolliga nr 20 tehtud otsus ja lubada maksta  MTÜ Läänemaa Kriisiabikeskusele Haapsalu linna elanikele osutatud täiendavate  nõustamisteenuste eest kokku summas 4 660 (neli tuhat kuussada kuuskümmend) krooni.
2.	Linnavalitsuse raamatupidamisel (L. Tammsalu) kanda üle MTÜ Läänemaa Kriisiabikeskusele korralduse punktis 1 nimetatud summa 4 660 (neli tuhat kuussada kuuskümmend) krooni sotsiaal- ja tervishoiuosakonna eelarvelistest vahenditest (art 10900) MTÜ Läänemaa Kriisiabikeskus arvelduskontole nr 10220009489010 SEB Eesti Ühispangas.
3.	Korraldus teha teatavaks linnavalitsuse raamatupidamisele (L. Tammsalu, I.Salus), sotsiaal- ja tervishoiuosakonnale (E. Lemmsalu) korralduse koopia väljastamisega allkirja vastu ning MTÜ Läänemaa Kriisiabikeskuse juhatuse esimehele Ülle Karjane (Kastani 7, 90508 Haapsalu) koopia saatmisega posti teel.
4.	Korraldus jõustub teatavakstegemisest.
5.	Korraldus avalikustada väljapanekuga linnavalitsuse fuajees.
6.	Korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Ingrid Danilov
Linnapea			Erko Kalev
			Linnasekretär